
                                                 Nr.23/48/2008
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind modificarea Ordonanţei de Urgenţă a Guvernului nr. 45/2006 privind unele măsuri pentru privatizarea Societăţii Comerciale „Oltchim” – S.A. Râmnicu Vâlcea, transmis, pentru dezbatere în procedură de urgenţă, cu adresa nr.P.L.x 53 din 20 februarie 2008.



În raport de obiectul şi conţinutul reglementării, proiectul de lege face parte din categoria legilor ordinare.


În conformitate cu prevederile art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
PREŞEDINTE,

Iulian Iancu

                                                                                                            Nr.23/48/2008

R A P O R T

asupra proiectului de Lege privind modificarea Ordonanţei de Urgenţă a Guvernului nr. 45/2006 privind unele măsuri pentru privatizarea Societăţii Comerciale „Oltchim” – S.A. Râmnicu Vâlcea


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, în procedură de urgenţă, cu proiectul de Lege privind modificarea Ordonanţei de Urgenţă a Guvernului nr. 45/2006 privind unele măsuri pentru privatizarea Societăţii Comerciale „Oltchim” – S.A. Râmnicu Vâlcea, transmis cu adresa nr.P.L.x 53 din 20 februarie 2008, înregistrată la comisie sub nr.23/48 din 20 februarie 2008. Proiectul de lege provine dintr-o propunere legislativă iniţiată de un grup de 5 deputaţi aparţinând Grupurilor parlamentare PSD, PNL şi PRM.


Senatul a adoptat proiectul de lege, în şedinţa din 13 februarie 2008.



Comisia pentru politică economică, reformă şi privatizare a avizat favorabil proiectul de lege, cu avizul nr. 21/28/26.02.2008, iar Comisia juridică, de disciplină şi imunităţi a transmis avizul negativ nr.31/93/26.02.2008.


Consiliul Legislativ, cu avizul nr.1255 din 21 septembrie 2007, a avizat favorabil propunerea legislativă, formulând observaţii şi propuneri care au fost preluate.


Guvernul, prin punctul său de vedere nr.2741 din 10 decembrie 2007, susţine adoptarea propunerii legislative cu observaţii care au fost însuşite.


Proiectul de lege are ca obiect de reglementare modificarea Ordonanţei de Urgenţă a Guvernului nr. 45/2006 privind unele măsuri pentru privatizarea Societăţii Comerciale „Oltchim” – S.A. Râmnicu Vâlcea în sensul stabilirii unor reguli în vederea clarificării situaţiei capitalului social al S.C. „Oltchim” – S.A., respectiv a cotelor acţionarilor.


Membrii Comisiei pentru industrii şi servicii au examinat proiectul de lege în şedinţa din 27 februarie 2008 şi au hotărât, în unanimitate, adoptarea acestuia, cu amendamente admise.


La lucrările comisiei au fost prezenţi 20 de deputaţi din totalul de 22 de membri ai comisiei.

                    Din partea Autorităţii pentru Valorificarea Activelor Statului au participat, ca invitaţi, domnul Lazslo Gyerko – vicepreşedinte şi domnul Florin Vlădan - consilier şi din partea S.C. „Oltchim” – S.A., domnul Constantin Roibu – director general şi domnul Silviu Pandrea - consilier juridic.



În raport de obiectul şi conţinutul reglementării, proiectul de lege face parte din categoria legilor ordinare.


În conformitate cu prevederile art. 75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

I.   A M E N D A M E N T E     A D M I S E

	Nr.

crt.
	Text O.U.G. nr.45/2006,

aprobată prin Legea nr. 30/2007


	Text proiect de lege pentru modificarea OUG nr. 45/2006 adoptat de Senat
	Amendamente admise
	Motivaţia

	0
	1
	2
	3
	4

	1
	
	Titlul legii

LEGE

privind modificarea Ordonanţei de urgenţă a Guvernului nr.45/2006 privind unele măsuri pentru privatizarea Societăţii Comerciale Oltchim – S.A. Râmnicu-Vâlcea


	Nemodificat
	

	2
	
	Articol unic. - Ordonanţa de urgenţă a Guvernului nr.45/2006 privind unele măsuri pentru privatizarea Societăţii Comerciale Oltchim – S.A. Râmnicu-Vâlcea, publicată în Monitorul Oficial al României, Partea I, nr.565 din 29 iunie 2006, aprobată cu modificări şi completări prin Legea nr.30/2007, se modifică după cum urmează:


	Articol I. - Ordonanţa de urgenţă a Guvernului nr.45/2006 privind unele măsuri pentru privatizarea Societăţii Comerciale Oltchim – S.A. Râmnicu-Vâlcea, publicată în Monitorul Oficial al României, Partea I, nr.565 din 29 iunie 2006, aprobată cu modificări şi completări prin Legea nr.30/2007, se modifică şi se completează după cum urmează:


	Conform normelor de tehnică legislativă.


	0
	1
	2
	3
	4

	3
	Art. 1. - (1) Se autorizează Ministerul Economiei şi Comerţului, prin Oficiul Participaţiilor Statului şi Privatizării în Industrie,    precum   şi   Autoritatea   pentru Valorificarea Activelor Statului ca, în termen de 6 luni de la intrarea în vigoare a legii de aprobare a prezentei ordonanţe de urgenţă, să   întreprindă toate procedurile şi să încheie documentele necesare astfel încât Autoritatea pentru Valorificarea Activelor Statului să redevină creditor al societăţii pentru creanţa convertită în acţiuni în temeiul Hotărârii nr.8 din 28 noiembrie 2003 a Adunării generale extraordinare a acţionarilor Societăţii Comerciale „Oltchim” – S.A. Râmnicu Vâlcea, precum şi să se procedeze la majorarea capitalului social al societăţii prin conversia în acţiuni, în temeiul art.17 din Legea nr.137/2002 privind unele măsuri pentru accelerarea privatizării, cu modificările şi completările ulterioare, a întregii creanţe deţinute de Autoritatea pentru Valorificarea Activelor Statului la data intrării în vigoare a legii de aprobare a prezentei ordonanţe de urgenţă, cu acordarea drepturilor de preferinţă pentru acţionarii existenţi la data intrării în vigoare a legii de aprobare a prezentei ordonanţe de urgenţă, conform dispoziţiilor art.211 şi 216 din Legea nr.31/1990 privind societăţile comerciale, republicată, cu modificările şi completările ulterioare. 

(2) Se va acorda acţionarilor minoritari dreptul de preferinţă astfel încât, în interval de 60 de zile de la data publicării, conform legii, a hotărârii adunării generale extraordinare a acţionarilor societăţii, aceştia să poată realiza subscrieri, la valoarea nominală a acţiunilor, până la concurenţa cotelor deţinute anterior datei de 28 noiembrie 2003. În situaţia în care, înăuntrul acestei perioade, acţionarii minoritari nu vor subscrie toate acţiunile emise în favoarea lor, acţiunile nesubscrise vor fi vândute pe piaţa de capital, la valoarea de piaţă a acestora, în cadrul unei oferte publice, într-un interval de 60 de zile de la data expirării perioadei de subscriere, în condiţiile Legii nr.297/2004 privind piaţa de capital, cu modificările şi completările ulterioare. 

 _______
	1. Articolul 1 va avea următorul cuprins:

„Art.1. – (1) Se autorizează Autoritatea pentru Valorificarea Activelor Statului,denumită în continuare A.V.A.S., să convoace adunarea generală extraordinară a acţionarilor Societăţii Comerciale Oltchim – S.A. Râmnicu Vâlcea, în cadrul căreia să se hotărască, în temeiul prevederilor privind societăţile comerciale, conversia în acţiuni a întregii creanţe deţinute de A.V.A.S. la data ţinerii adunării generale a acţionarilor, cu acordarea dreptului de preferinţă celorlalţi acţionari, conform dispoziţiilor art.216 din Legea nr.31/1990 privind societăţile comerciale, republicată, cu modificările şi completările ulterioare, pentru acţionarii care figurează în registrul acţionarilor la data de înregistrare, aşa cum este aceasta stabilită prin dispoziţiile art.238 alin.(1) din Legea nr.297/2004 privind piaţa de capital, cu modificările şi completările ulterioare.
(2) Se va acorda acţionarilor minoritari dreptul de preferinţă astfel încât, în interval de 60 de zile de la data publicării, conform legii, a hotărârii adunării generale extraordinare a acţionarilor societăţii, aceştia să poată realiza subscrieri la valoarea nominală a acţiunilor, până la concurenţa cotelor deţinute de aceştia la data de înregistrare, stabilită în adunarea generală extraordinară în care se aprobă conversia. Înăuntrul acestei perioade, acţionarii minoritari vor putea să tranzacţioneze drepturile de preferinţă pe piaţa de capital, în condiţiile Legii nr.297/2004, cu modificările şi completările ulterioare.

(3) Pentru stabilirea cotelor acţionarilor minoritari pentru care se acordă drepturile de preferinţă, potrivit alin.(1) şi (2), se va lua în calcul cota deţinerilor statului român, prin instituţiile sale, anterioare Hotărârii nr.8 din 28 noiembrie 2003 a adunării generale extraordinare a acţionarilor Societăţii Comerciale Oltchim – S.A. Râmnicu Vâlcea.

(4) În situaţia în care, înlăuntrul termenului pentru exercitarea dreptului de preferinţă, potrivit alin.(2), acţionarii minoritari sau dobânditorii drepturilor de preferinţă nu vor subscrie toate acţiunile emise în favoarea lor, acţiunile nesubscrise vor fi vândute pe piaţa de capital la valoarea de piaţă a acestora, în cadrul unei oferte publice, într-un interval de 60 de zile de la data expirării perioadei de subscriere, în condiţiile Legii nr.297/2004, cu modificările şi completările ulterioare.

(5) Pentru perioada cuprinsă între data de 28 noiembrie 2003 şi data conversiei în acţiuni a întregii creanţe deţinute de A.V.A.S. faţă de Societatea Comercială Oltchim – S.A. Râmnicu Vâlcea, nu se vor calcula dobânzi la creanţa convertită în acţiuni, în temeiul Hotărârii nr.8 din 28 noiembrie 2003 a adunării generale extraordinare a acţionarilor Societăţii Comerciale Oltchim – S.A. Râmnicu Vâlcea.

(6) Operaţiunile prevăzute la alin.(1)-(4) se vor realiza până cel mai târziu la data de 31 decembrie 2008.”


	1. Articolul 1 va avea următorul cuprins:

„Art.1 - (1) Se autorizează Autoritatea pentru Valorificarea Activelor  Statului,  denumită  în continuare A.V.A.S., să efectueze conversia în acţiuni a întregii creanţe deţinute de A.V.A.S. faţă de Societatea Comercială Oltchim - S.A. Râmnicu Vâlcea şi majorarea corespunzătoare a capitalului social al acestei societăţi comerciale. Pentru determinarea valorii cu care se majorează capitalul social, se va lua în calcul valoarea întregii creanţe deţinute de A.V.A.S. faţă de Societatea Comercială Oltchim - S.A. Râmnicu Vâlcea ca urmare a preluării acesteia de la Ministerul Economiei şi Finanţelor. Valoarea creanţei supusă conversiei va fi determinată raportat la data care precede cu 30 de zile data publicării în Monitorul Oficial al României a convocării adunării generale extraordinare a acţionarilor.

(2) Majorarea capitalului social ce va fi realizată, conform prevederilor alin.1, se va face cu acordarea dreptului de preferinţă tuturor acţionarilor înregistraţi în registrul acţionarilor Societăţii Comerciale Oltchim - S.A. Râmnicu Vâlcea la data de înregistrare, cu excepţia acţionarului A.V.A.S. care beneficiază de conversia creanţelor în acţiuni. 

(3) Data de înregistrare va fi stabilită cu respectarea prevederilor art.238 alin 1 din Legea nr.297/2004 privind piaţa de capital, cu modificările şi completările ulterioare.

(4) Acţionarilor deţinători de drepturi de preferinţă li se va acorda posibilitatea tranzacţionării drepturilor de preferinţă pe piaţa de capital. Perioada de tranzacţionare a drepturilor de preferinţă va fi de 10 zile lucrătoare. 
(5) Prin derogare de la prevederile art. 216 din Legea nr.31/1990 privind societăţile comerciale, republicată, cu modificările şi completările ulterioare, exercitarea drepturilor de preferinţă se va realiza într-un interval de 30 de zile calendaristice ulterior încheierii perioadei de tranzacţionare a drepturilor de preferinţă. 

(6) Deţinătorii de drepturi de preferinţă pot subscrie acţiuni în cadrul majorării capitalului social, proporţional cu numărul de drepturi de preferinţă deţinute la sfârşitul perioadei de tranzacţionare a drepturilor de preferinţă. Preţul de emisiune al unei acţiuni subscrise în cadrul exercitării dreptului de preferinţă este egal cu valoarea nominală a unei acţiuni emise de Societatea Comercială Oltchim - S.A. Râmnicu Vâlcea.

(7) În situaţia în care, în intervalul de exercitare a dreptului de preferinţă, acţiunile emise în cadrul majorării de capital social, cu excepţia celor destinate A.V.A.S., nu vor fi subscrise în totalitate de deţinătorii drepturilor de preferinţă, acţiunile rămase nesubscrise vor fi vândute prin ofertă publică primară, în condiţiile Legii nr.297/2004 privind piaţa de capital, cu modificările şi completările ulterioare, şi a reglementărilor emise în aplicarea acesteia. Perioada de subscriere în cadrul ofertei publice primare de vânzare a acţiunilor va fi de 10 zile lucrătoare.

(8) Preţul de vânzare al unei acţiuni în cadrul ofertei publice primare va fi stabilit de către Consiliul de Administraţie al Societăţii Comerciale Oltchim - S.A. Râmnicu Vâlcea, în baza unui raport de evaluare. Preţul de vânzare în cadrul ofertei publice primare va fi mai mare decât preţul de subscriere a acţiunilor de către deţinătorii drepturilor de preferinţă.

(9) Acţiunile subscrise, atât în exercitarea dreptului de preferinţă, cât şi în cadrul ofertei publice primare, vor fi integral plătite la data subscrierii.
(10) Pentru perioada cuprinsă între data de 28 noiembrie 2003 şi data conversiei în acţiuni a întregii creanţe deţinute de A.V.A.S. faţă de Societatea Comercială Oltchim - S.A. Râmnicu Vâlcea, ca urmare a preluării acesteia de la Ministerul Economiei şi Finanţelor, nu se vor calcula dobânzi sau penalităţi la creanţa convertită în acţiuni, în temeiul Hotărârii nr. 8 din 28 noiembrie 2003 a Adunării generale extraordinare a acţionarilor Societăţii Comerciale Oltchim - S.A. Râmnicu Vâlcea. ”
Dep.Iulian Iancu – PSD

Dep.Ioan Bivolaru - PSD

Dep.Aurelia Vasile – PSD

Dep.Aurel Vlădoiu – PSD 
Dep. Emilian Frâncu – PNL
Dep.Victor Sanda - PSD


	Pentru evitarea oricaror neclaritati de natura a genera probleme de ordin practic in aplicarea legii, este util ca procedurile stabilite in cadrul legii sa fie corelate cu procedurile curente si specifice ale pietei de capital, fiind necesar sa sa aiba in vedere si termenii de timp si succesiunea practica de parcurgere a fiecarei etape specifice pe piata de capital. 

In aceste conditii, nu este oportuna impunerea prin lege a unor repere de timp prea lungi sau maximale pentru realizarea unor operatiuni sau finalizarea tuturor operatiunilor avute in vedere de lege, intrucat:

a) parcurgerea procedurilor vizate implica, in afara de datele fixe la care anumite operatiuni vor fi efectuate, fiind prin urmare controlabile, si perioade de timp ce nu pot fi estimate decat cu o marja mare de eroare, iar ca un prim argument mentionam data incerta la care va fi adoptata legea aferenta prezentului proiect; 

b) parcurgerea fiecarei etape pe piata de capital (tranzactionarea drepturilor de preferinta, subscrierile in etapa de exercitare a drepturilor de preferinta, subscrierile in cadrul ofertei publice primare) necesita parcurgerea unor proceduri preliminare si obtinerea unor autorizari din partea CNVM, precum si, ulterior fiecarei etape, realizarea unor operatiuni de inregistrare (decontarea tranzactiilor, emiterea de registre intermediare sau consolidate ale detinatorilor drepturilor de preferinta, respectiv ale actionarilor), durata acestor proceduri fiind greu de estimat in timp;

c) operatiunile efective de subscvriere sau de cumparare de drepturi de preferinta sunt foarte dinamice pe piata de capital, caz in care mentinerea in piata a ofertei o perioada prea lunga nu produce efecte beneficie, ba chiar poate dezavantaja procesul;

d) stabilirea unor termene maximale pentru operatiuni care presupun atat termene incerte si greu de estimat (elaborarea dcumentatiilor si obtinerea autorizarilor din partea CNVM), cat si termene controlabile (durata ofertelor pentru cumpararea drepturilor de preferinta tranzactionabile, durata perioadelor de subscriere), pot avea ca efect contradictii intre termenele maximale si termenele fixe din cadrul acestora, determinand imposibilitatea aplicarii practice a actului normativ, facand legea inoperanta cu privire la solutiile prevazute de aceasta;   

e) exista deja reglementate prin legile comerciale generale, date maxime pana la care trebuie indeplinite diversele operatiuni ce formeaza obiectul legii speciale, in acest sens indicam art.219 al.1 din Legea nr.31/1990 potrivit cu care, hotararea de majorare a capitalului social trebuie adusa la indeplinire in termen de un an de la data adoptarii, precum si art.184 al.2 din Legea nr.297/2004 privind piata de capital, potrivit cu care prospectul de oferta avizat de CNVM este valabil 12 luni;

In vederea optimizarii duratei intregului proces de majorare a capitalului social, cu cele trei componente, respectiv conversia creantelor in actiuni, exercitarea dreptului de preferinta si derularea ulterioara a ofertei publice, apreciem ca fiind necesara reglementarea prin lege a competentei Consiliului de Administratie de a determina pretul in cadrul ofertei, in baza unui raport de evaluare. O astfel de delegare a competentei, va reduce semnificativ costurile de timp asociate inevitabil aprobarii pretului de emisiune de catre adunarea generala a actionarilor. In caz contrar, aprobarea pretului de catre adunarea generala va induce prelungirea procesului cu mai mult de 2 luni (30 de zile pentru convocarea adunarii generale si 30 de zile pentru expirarea termenului de opozitie, interval de timp impus prin reglementarile CNVM). De asemenea, aceste perioade care, din perspectiva pietei de capital, sunt evaluate ca fiind mult prea indelungate, pot lipsi de eficacitate celelalte operatiuni aferente ofertei publice, precum testarea apetitului investitional, element de o importanta semnificativa in determinarea pretului actiunilor in cadrul ofertei si, prin urmare, in influentarea succesului ofertei. De altfel, posibilitatea delegarii catre Consiliul de Administratie a atributiei de determinare a pretului in cadrul ofertei publice primare, este prevazuta si prin legile comerciale de drept comun.



	4
	Art. 2. - După finalizarea operaţiunilor prevăzute la art. 1, Autoritatea pentru Valorificarea Activelor Statului va transfera către Ministerul Economiei şi Comerţului, prin Oficiul Participaţiilor Statului şi Privatizării în Industrie, toate acţiunile dobândite la Societatea Comercială "Oltchim" - S.A. Râmnicu Vâlcea, pe bază de protocol, în termen de 60 de zile de la dobândirea acestora, în vederea administrării şi vânzării în procesul de privatizare. 


	2. Articolul 2 va avea următorul cuprins:

„Art.2. – După finalizarea operaţiunilor prevăzute la art.1, A.V.A.S. este mandatată să convoace adunarea generală a acţionarilor Societăţii Comerciale Oltchim – S.A. Râmnicu Vâlcea, în cadrul căreia să se stabilească valoarea capitalului social al societăţii, rezultată în urma conversiei creanţei A.V.A.S., a subscrierilor efectuate de acţionari minoritari şi a tranzacţionării drepturilor de preferinţă.”


	2. Articolul 2 va avea următorul cuprins:

„Art.2 – După finalizarea operaţiunilor prevăzute la art.1, A.V.A.S. este mandatată să convoace  adunarea generală a acţionarilor a Societăţii Comerciale Oltchim - S.A. Râmnicu Vâlcea, în cadrul căreia să se stabilească valoarea capitalului social al societăţii, rezultată în urma conversiei creanţei A.V.A.S., a subscrierilor efectuate de acţionarii minoritari şi dobânditorii drepturilor de preferinţă, precum şi în cadrul ofertei publice primare. ”

Dep.Iulian Iancu – PSD

Dep.Ioan Bivolaru - PSD

Dep.Aurelia Vasile – PSD

Dep.Aurel Vlădoiu – PSD

Dep.Emilian Frâncu – PNL
Dep.Victor Sanda - PSD


	Tranzactionarea drepturilor de preferinta este o etapa preliminara, care nu are efecte asupra valorii capitalului social al societatii, ci doar asupra stabilirii titularilor drepturilor de a subscrie actiunile societatii in prima etapa, la valoarea nominala a acestor actiuni.

Valoarea finala a capitalului social va fi rezultatul sumei subscrierilor ce se realizeaza in cele doua etape, respectiv in prima etapa in care se realizeaza conversia in actiuni a  creantei AVAS si detinatorii dreptruilor de preferinta (actionarii minoritari ssi/sau dobanditorii drepturilor de preferinta) subscriu la valoarea nominala a actiunilor, la care se adauga valoarea subscrierilor din cea de a doua etapa, a ofertei publice primare, in care investitorii subscriu la valoarea de piata a actiunilor. 



	5
	Art. 3. - (1) Se mandatează Ministerul Economiei şi Comerţului, prin Oficiul Participaţiilor Statului şi Privatizării în Industrie, să includă în dosarul de prezentare şi în contractul de vânzare-cumpărare de acţiuni obligaţia cumpărătorului de a achita Autorităţii pentru Valorificarea Activelor Statului diferenţa de sumă datorată de Societatea Comercială "Oltchim" - S.A. Râmnicu Vâlcea la data transferului de proprietate asupra acţiunilor. 

(2) Obligaţia prevăzută la alin. (1) revine Ministerului Economiei şi Comerţului, prin Oficiul Participaţiilor Statului şi Privatizării în Industrie, şi în privinţa includerii în dosarul de prezentare şi în contractul de vânzare-cumpărare de acţiuni a unor dispoziţii privind obligaţia cumpărătorului, în calitate de acţionar majoritar al societăţii, de a determina Societatea Comercială "Oltchim" - S.A. Râmnicu Vâlcea să achite, integral şi la termen, ratele scadente, aferente creditelor externe contractate de aceasta cu garanţii de stat, eşalonate până la data de 31 octombrie 2009.


	3. Articolul 3 se abrogă.


	Nemodificat
	

	6
	Art.4. – Măsurile de natura ajutorului de stat prevăzute de prezenta ordonanţă de urgenţă vor fi notificate Consiliului Concurenţei de către iniţiator/furnizor, conform reglementărilor în vigoare în domeniul ajutorului de stat, iar ajutorul de stat va fi efectiv acordat numai după autorizarea acestuia de către Consiliul Concurenţei.


	4. Articolul 4 va avea următorul cuprins:

„Art.4. – Operaţiunile prevăzute de prezenta ordonanţă de urgenţă vor fi analizate în conformitate cu prevederile Ordonanţei de urgenţă a Guvernului nr.117/2006 privind procedurile naţionale în domeniul ajutorului de stat, aprobată cu modificări şi completări prin Legea nr.137/2007.”


	4. Articolul 4 se abrogă.

Dep. Ioan Bivolaru - PSD


	

	7.
	
	
	Art. II. - Ordonanţa de urgenţă a Guvernului nr.45/2006 privind unele măsuri pentru privatizarea Societăţii Comerciale Oltchim – S.A. Râmnicu-Vâlcea, cu modificările şi completările ulterioare şi cu cele aduse prin prezenta lege, se va republica în Monitorul Oficial al României, Partea I, dându-se textelor o noua renumerotare.

Dep. Emilian Frâncu – PNL


	


                                PREŞEDINTE,                                                                  SECRETAR,
                                  Iulian Iancu                                                                     Aurelia Vasile
Consilier parlamentar,
Silvia Vlăsceanu

